Santos Beloki

Santos Beloki Indakoetxea (Ezkurra, Nafarroa Garaia, 1936ko uztailaren 14a - Bermeo, Bizkaia, 2025eko abuztuaren 6a) aita frantziskotar bertsozale eta euskaltzalea izan zen. 

Ezkurrako Plazenea etxean jaioa, gaztetxoa zelarik Arantzazuko apaiztegira joan zen eta han abiatu zuen Frantziskotar bidea. Ikasketak amaitu eta apaizturik, Donapaleura destinatu zuten 1965ean, Nafarroa Behereko Amikuze eskualdeko herri-burura, eta hogeita bost urte eman zituen bertan.

Bertzeak bertze, 1980an Bertsularien Lagunak elkartearen sortzaileetako bat izan zen, eta Segura Irratiko kolaboratzailea hainbat urtez. Bertso txapelketa anitzetan gai-jartzailea eta epailea izan zen 80koen eta 90koen hamarkadetan. Jaioterrian ez ezik, Arantzazun (G), Donapaleun (NB), Seguran (G), Zarautzen (G) eta Bermeon (B) bizi izan zen.

1991n Seguran bizi izatera.

1991n, Seguran bizitzen jarri zenetik aurrera, Belokiren ekarpena bertako komunitatearen parte bihurtu zen. Bere jarduerarik esanguratsuenetako bat Segura irratian egin zuen, hitz zaharrak eta herriz herriko euskal hizkera gordetzen. Astez aste, irratsaioan kolaboratzen zuen, ahazten ari ziren euskal hitzak bilduz eta haien esanahia partekatuz.

Ez zen filologo, ezta hizkuntzalari ofizial bat ere, baina herri hizkuntzaren zaindari bihurtu zen, memoria kolektiboa irrati bidez elikatuz. 2021eko urtarrilaren 21eko irratsaioan, adibidez, izotza izendatzeko Euskal Herrian erabiltzen diren hamaika hitz bildu zituen. Belokiren saioek baliabide xumeekin lortzen zuten handia: belaunaldi berriei iraganaren hitzak ematea.

 Erreferentziak 

 Kanpo estekak 

Kategoria:Ezkurrarrak
Kategoria:Euskal Herriko frantziskotarrak
Kategoria:Gai-jartzaileak
Kategoria:Euskararen sustatzaileak
Kategoria:Bermeon hildakoak